CELEX: 62011CN0403
Language: mt
Date: 2011-07-27 00:00:00
Title: Kawża C-403/11: Rikors ippreżentat fis- 27 ta' Lulju 2011 — Il-Kummissjoni Ewropea vs Ir-Renju ta’ Spanja

1.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 290/6
            
         Rikors ippreżentat fis-27 ta' Lulju 2011 — Il-Kummissjoni Ewropea vs Ir-Renju ta’ Spanja
   (Kawża C-403/11)
   2011/C 290/09
   Lingwa tal-kawża: l-Ispanjol
   
      Partijiet
   
   
      Rikorrenti: Il-Kummissjoni Ewropea (rappreżentanti: G. Valero Jordana, u I. Hadjiyiannis, aġenti)
   
      Konvenut: Ir-Renju tas-Spanja
   
      Talbiet tar-rikorrenti
   
   
               —
            
            
               tiddikjara li r-Renju ta’ Spanja naqas mill-obbligi tiegħu taħt l-Artikolu 13(1), (2), (3) u (6) (ħlief fil-każ tad-distrett tal-baċin tax-xmara tal-Cataluña), taħt l-Artikolu 14(1)(ċ) (ħlief fil-każ tal-pjanijiet ta’ mmaniġġjar tad-distrett tal-baċin tax-xmara tal-Cataluña, tal-Islas Baleares, Tenerife, Guadiana, Guadalquivir, baċir Meditteranju tal-Andalucía; Tinto-Odiel-Piedras; Guadalete-Barbate; Galicia-Costa; Miño-Sil; Duero; Cantábrico tal-punent; u Cantábrico tal-lvant) kif ukoll taħt l-Artikolu 15(1) (ħlief fil-każ tad-distrett tal-baċin tax-xmara tal-Cataluña) tad-Direttiva 2000/60/KE (1), tat-23 ta’ Ottubru 2000, li tistabilixxi qafas għal azzjoni Komunitarja fil-qasam tal-politika tal-ilma (ĠU Edizzjoni Speċjali bil-Malti, Kapitolu 15, Vol. 5, p. 275);
            
         
               —
            
            
               tikkundanna lir-Renju tas-Spanja għall-ispejjeż.
            
         
      Motivi u argumenti prinċipali
   
   Ksur tal-Artikoli 13 u 15 tad-Direttiva:
   Peress li Spanja naqset milli tadotta jew milli tippubblika pjanijiet ta’ mmaniġġjar tal-baċini tax-xmajjar nazzjonali (bl-eċċezzjoni ta’ pjan ta’ mmaniġġjar tad-distrett tal-“baċin tax-xmara tal-Cataluña”) il-Kummissjoni ma rċeviet ebda kopja ta’ dawn il-pjanijiet la fit-22 ta’ Marzu 2010 u lanqas sal-lum. Għaldaqstant, il-Kummissjoni tqis li Spanja kisret l-Artikolu 15(1) tad-Direttiva (bl-eċċezzjoni tal-pjan ta’ mmaniġġjar tad-distrett tal-“baċin tax-xmara tal-Cataluña”).
   Ksur tal-Artikolu 14 tad-Direttiva:
   
                
            
            
               Minn qari flimkien tal-Artikolu 14(1)(ċ) u 13(6) tad-Direttiva Qafas, il-Kummissjoni tqis li l-proċess ta’ informazzjoni u ta’ konsultazzjoni mal-pubbliku dwar l-abbozzi ta’ pjanijiet ta’ mmaniġġjar tal-baċini tax-xmajjar, barra milli sar tajjeb fil-każ tal-“baċin tax-xmara tal-Cataluña”, li l-pjan tiegħu diġà ġie adottat, ġie mniedi fi tnax-il distrett tal-baċin tax-xmara ieħor: Islas Baleares, Tenerife, Guadiana, Guadalquivir, baċir Meditteranju tal-Andalucía; Tinto-Odiel-Piedras; Guadalete-Barbate; Galicia-Costa; Miño-Sil; Duero; Cantábrico tal-punent; u Cantábrico tal-lvant).
            
         
                
            
            
               Il-Kummissjoni tikkonkludi li, bl-eċċezzjoni ta’ dawn it-tlettax-il distrett tal-baċin tax-xmara, Spanja kisret l-Artikolu 14(1)(ċ) tad-Direttiva.
            
         
      (1)  ĠU Edizzjoni Speċjali bil-Malti, Kapitolu 15, Vol. 5, p. 275.